**K3 - KOMPETENCIJE ZA PODRŠKU RAZVOJU LIČNOSTI UČENIKA**

**Znanja**

* Zna i razume fizičke, emocionalne, socijalne i kulturne razlike među učenicima;
* Poznaje i razume psihički, emocionalni i socijalni razvoj učenika;
* Poseduju znanja o načinima podrške učenicima iz osetljivih društvenih grupa;
* Poznaje različite vrste motivacije i načine motivisanja učenika;
* Ume da prepozna, mobiliše i podstiče razvoj kapaciteta svih učenika uz uvažavanje individualnosti.

**Planiranje**

* Planira različite aktivnosti kojima angažuje sve učenike, uvažavajući njihove individualne razlike u socijalnom i emocionalnom razvoju;
* Planira i usklađuje svoj rad sa psihofizičkim i razvojnim karakteristikama učenika, prihvatajući učenika kao ličnost u razvoju;
* Planira načine i postupke podsticanja samopouzdanja i samopoštovanja kod učenika:
* Planira interakciju svih učesnika u obrazovno-vaspitnom radu, zasnovanu na poštovanju različitosti i uvažavanju potreba;
* Planira različite aktivnosti kojima podstiče kreativnost i inicijativu učenika.

**Realizacija**

* Angažuje učenike u različitim aktivnostima, uvažavajući njihove individualne razlike i zakonitosti psihičkog razvoja;
* Primenjuje konstruktivne postupke pri rešavanju razvojnih problema, kao i u situacijama krize i konflikata;
* Obezbeđuje mogućnosti i okruženje za aktivnosti, interesovanja i potrebe učenika uvažavajući njihove stavove i mišljenja;
* Podstiče samopouzdanje, samopoštovanje i podiže nivo aspiracija svih učenika;
* Koristi različite postupke za motivisanje učenika.

**Vrednovanje/evaluacija**

* Koristi različite strategije praćenja razvoja različitih apekata ličnosti učenika (saradnja sa drugim učenicima, rešavanje konflikata, reagovanje na neuspeh);
* Evaluira sopstveni rad analizirajući i prateći motivaciju, zadovoljstvo, aktivnost učenika na času, njihovu samostalnost i istrajnost u radu.

**Usavršavanje**

* Planira stručno usavršavanje na osnovu analize kvaliteta odnosa u odeljenju, motivacije učenika za učenje i karakteristika ličnosti učenika;
* Proširuje svoja znanja u oblasti psihofizičkog, socijalnog razvoja dece i motivacije;
* Aktivno radi na poboljšanju svog odnosa sa učenicima;
* Razvija pedagoške veštine za rukovođenje odeljenjem.